wickkiey/tamil-wikipedia-markdown huggingface dataset:
# சிந்துதேசம்


**சிந்துதேசம் ** வநாயுதேசத்தின் தெற்கிலும்,ஆபீரதேசத்திற்கு மேற்கிலும், சௌவீரதேசத்திற்கு வடக்கிலும், பாரியாத்ரம் என்னும் சிறு குன்றின் மேற்கு அடிவரையிலும், மகாமலையின் தென்மேற்கு தொடர்ச்சி வரையிலும் நீண்டு, அகலம் குறுகியதாய் பரவி இருந்த தேசம்.  

## இருப்பிடம்
இந்த தேசத்தின் மண் மிகவும் குளிர்ந்ததாகவே இருக்கும், விவசாயத்திற்கு ஏற்ற களிமண் பூமியாய் இருக்கும்.  

## மலை, காடு, விலங்குகள்
இந்த தேசத்திற்கு தென் மேற்கு மூலையில் பாரியாத்ரமலை, நீலகிரி மலை என உள்ளது. இந்த மலைத்தொடரின் நான்கு புறத்திலும் காடுகளும், மூங்கில், கடம்பு, வனத்தாழை, திந்துகம், பூர்சம், வேலை, காட்டுத்துளி (கருநாகமரம்) அடர்ந்து காணப்படும், மலைப்பாம்பு, இருதலைப்பாம்பு, ஜலமண்டலி, பதினாறுகால் தேள்( கல்தேள்), யானை, கரடி, புலி, குதிரை,பன்றிமுதலிய விலங்குகள் அதிகம்.  

## நதிகள்
இமய மலையில் உற்பத்தியாகி தெற்குமுகமாய் ஓடி, சிந்துதேசத்தின் கிழக்கில் ஐராவதிநதியும், விபாசாநதியும் சேர்ந்து இந்த தேசத்தை செழிக்க வைத்து மேற்கு எல்லையில் ஓடும் சிந்து நதியுடன் இணைகிறது.  

## விளைபொருள்
இந்த தேசத்தில் பட்டு, கரும்பு, பருத்தி, திராட்சை, முதலியன அதிகமாய் விளைந்தும், இந்த தேசத்தவர்கள் மகாராட்டிரம், ஆந்திரம், யவனம், வங்கம், கோசலம், குரு, சூரசேநம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# சௌவீரதேசம்



**சௌவீரதேசம் ** சிந்துதேசத்திற்கு தெற்கிலும்,மாளவதேசத்திற்கு வடமேற்கிலும், மண்ணும், மணலும் கலந்து பரவி இருந்த தேசம்.  

## இருப்பிடம்
இந்த தேசம் சிந்துநதியை எல்லையாக வைத்துக்கொண்டு தென்மேற்கில் பாரியாத்ரம் என்னும் மலையின் அடிவாரம் வரையிலும், தென்கிழக்கில் இருக்கும் திரிகூட மலையின் வடமேற்கு பாகம் முழுமைக்கும் மூன்று திசைகளிலும் உயர்ந்தும், மேற்கு பாகத்தில் மட்டும் தாழ்ந்தும் ஒரு பெரிய பூமியாய் இருக்கும்.  

## மலை, காடு, விலங்குகள்
இந்த தேசத்திற்கு தென் மேற்கு மூலையில் பாரியாத்ரமலை, தென் கிழக்கில் திரிகூடமலையும் உள்ளது. இந்த தேசத்தின் வடகிழக்கில் விதர்ப்பதேசத்தின் அருகில் தேவகிரி என்ற மலையும் உண்டு.  

## நதிகள்
இந்த சௌவீரதேசத்திற்கு தேவகிரி மலையில் உற்பத்தியாகி இத்தேசத்தை குறுக்காக தாண்டி , இந்த தேசத்தை செழிக்க வைத்து மேற்கு எல்லையில் ஓடும் சிந்து நதியுடன் இணைகிறது.  

## விளைபொருள்
இந்த தேசத்தில் பட்டு, கரும்பு, பருத்தி, திராட்சை, முதலியன அதிகமாய் விளைந்தும், இந்த தேசத்தவர்கள் மகாராட்டிரம், ஆந்திரம், யவனம், வங்கம், கோசலம், குரு, சூரசேனம் அகிய தேசங்களில் ரத்தினம், பட்டு முதலியனவையும் வியாபாரம் செய்கின்றனர்.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# பாரசீகதேசம்


**பாரசீகதேசம் ** பர்பரதேசத்திற்கு மேற்கிலும்,காந்தாரதேசத்திற்கும்,கிராததேசத்திற்கும் தென்மேற்கிலும், சமமான பூமியாய் மிகவும் அகன்று பரவி இருந்த தேசம்.  

## இருப்பிடம்
இந்த தேசம் சரியான வெப்பத்தையும், குளிரையும் எப்பொழுதும் அடையாமல் ஒரேவிதமான குளிர்காற்று வீசுவதால் இங்குள்ளோர் வெண்மை நிறத்தவர்களாக இருப்பார்கள்.  

## மலை, காடு, விலங்குகள்
இந்த தேசத்திற்கு தெற்கில் மகாமலைத் தொடரும், வடக்கில் கிராத பெருமலையும், கிழக்கில் பர்பரதேச மலையும் உள்ளது. இந்த தேசத்தின் வடக்கில் **சீமாமலை** என்ற மலையும் உண்டு. இத்தேசத்தின் காடு|காடுகளில் பச்சைக்கிளி, பஞ்சவர்ணக்கிளி, குயில், மயில், சிறுகுருவி, ஊர்க்குருவி ஆகியவையும், உயர்சாதிக்குதிரையும், யானைகளும் அதிகம் உண்டு. பச்சைமரகதகற்களும், கோமேதகக் கற்களும்,மலைச்சாரள்களில் கிடைக்கிறது.  

## நதிகள்
இந்த பாரசீகதேசத்திற்கு **ரதசித்ரை** என்ற நதி இந்த தேசத்தை செழிக்க வைத்து கிழக்குமுகமாய் ஓடி பர்பரதேசத்தின் மேற்கு மலையில் உள்ள ஒரு ஏரியில் இணைகிறது.  

## விளைபொருள்
இந்த தேசத்தில் தேக்கு, பலா, பிரம்பு, திந்துகம், பூர்சரம் முதலியன அதிகமாய் விளைகிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# சித்தர் சிவஞானி கலை மற்றும் அறிவியல் கல்லூரி



**சித்தர் சிவஞானி கலை மற்றும் அறிவியல் கல்லூரி** புதுவையிலிருந்து சென்னை செல்லும் கிழக்குக் கடற்கரைச் சாலையில் தமிழ்நாட்டு எல்லைப் பகுதியில் பொம்மையபாளையம் என்னும் கிராமப்பகுதியில் அமைந்துள்ளது.  

## தோற்றம்
கிராமப் புற மாணவர்களும் நகர்ப்புற மேல்நிலைக் கல்வியைக் கற்க வேண்டும். அறிவியல் கல்வியோடு ஆன்மக் கல்வியும் அளிக்கப்பட வேண்டும் என்னும் நோக்கத்தில் இக்கல்லூரி தோற்றம் பெற்றது. மயிலம் பொம்மபுர ஆதீனம் 20ஆம் பட்டம் தவத்திரு சிவஞானபாலய சுவாமிகளின் அருளாணையின் வண்ணம் இக்கல்லூரி 2009ஆம் ஆண்டு தோற்றம் பெற்றது. இக்கல்லூரி மயிலம் பொம்மபுர ஆதீன அறக்கட்டளைக்குச் சொந்தமான கல்லூரியாகும்.
# வேலம்மாள் பள்ளி



**வேலம்மாள் மெட்ரிகுலேஷன் மேல்நிலைப்பள்ளி** இந்தியாவின், தமிழ்நாட்டில் உள்ள திருவள்ளூர் மாவட்டத்தின் பஞ்சட்டி எனும் ஊரில் உள்ள ஒரு பன்னாட்டு பள்ளியாகும். இப்பள்ளியில் கிண்டர் கார்டன் முதல் பன்னிரண்டாம் வகுப்பு வரை பாடம் கற்பிக்கப்படுகிறது. இது ஒரு உறைவிடப் பள்ளியாகும். இது வேலம்மாள் கல்வி நிறுவனங்களின் ஒரு கிளை நிறுவனமாகும். நடுவண் இடைநிலைக் கல்வி வாரியத்தின் (Central Board of Secondary Education) பாடத்திட்ட அடிப்படையில் பாடங்கள் கற்பிக்கப்படும் பள்ளியாகும்.  

## விளையாட்டுத்துறை
இப்பள்ளியில் காற்பந்து, கூடைப்பந்து, சதுரங்கம், நீச்சல், ஓட்டப்பந்தயம், கைப்பந்து போன்ற விளையாட்டுக்கள் கற்றுத்தரப்படுகிறது.  

## வெளியிணைப்புகள்
வேலம்மாள் பள்ளியின் தளம்
# விக்கிப்பீடியா:விக்கித்திட்டம் வானியல்/முதற்பக்கக் கட்டுரைகள்

**2011 ஆம் ஆண்டில்:**  

**டிசம்பர் 25, 2011 அன்று**  

**விண்மீன்கள் உருவாக்கம்** என்பது அண்டவெளியில் பரவிக்கிடக்கும் மூலக்கூற்று முகில்கள் சுருங்கி அடர்த்தியாகி மின்மப் பந்து போன்ற ஒரு அமைப்பைப் பெறுதல் ஆகும். நுண்ணிய தாதுப்பொருட்கள், மூலகங்கள், வாயுக்கள் என்பன மூலக்கூற்று முகில்களில் காணப்படுகின்றன. விண்மீன்கள் உருவாகும் போதே அவற்றின் இறப்பும் தீர்மானிக்கப்படுகின்றன. விண்மீன்களின் அளவைப் பொறுத்து அவற்றின் ஆயுட்காலம் தீர்மானிக்கப்படுகின்றது. சிறிய விண்மீன்கள் குறைந்த ஆயுட்காலமும் பெரிய விண்மீன்கள் கூடிய ஆயுட்காலமும் கொண்டுள்ளன. சுருள் விண்மீன் திரள் போன்ற பால் வழியில் விண்மீன்கள், விண்மீன் துகள்கள், கூறுகள் போன்றவை காணப்படுகின்றன. இவைகளுக்கு இடையே உள்ள முகில்கள் தம்மகத்தே ஐதரசன், ஈலியம் போன்ற வளிமங்களைக் கொண்டுள்ளன, மிகவும் அடர்த்தியாக உள்ள இத்தகைய நிலை வான்புகையுரு என அழைக்கப்படுகிறது. இதிலிருந்தே விண்மீன்கள் உருவாகுகின்றன. இங்கு பெரும்பான்மையான ஐதரசன் மூலக்கூற்றுவடிவில் காணப்படுவதால் மூலக்கூற்று முகில்கள் என அழைக்கப்படுகின்றன. இவை சுழன்று கொண்டிருக்கும். எல்லா விண்மீன்களும் மூலக்கூற்று முகில்களில் இருந்தே தோன்றுகின்றன. **மேலும்...**  

**அக்டோபர் 16, 2011 அன்று**  

**நிக்கோலாசு கோப்பர்னிக்கசு** (1473-1543) ஒரு வானியலாளரும், கணிதவியலாளரும், பொருளியலாளருமாவார். புரட்சிகரமான சூரியமையக் கொள்கையை வகுத்துத் தந்து வானவியலில் புதிய வளர்ச்சிக்கு வித்திட்டவர். பூமி யை மையமாகக் கொண்டே பிற கோள்கள் இயங்குகின்றன என்ற கொள்கையை மாற்றி சூரியனை மையமாகக் கொண்டே கோள்கள் இயங்குகின்றன என உலகிற்குக் காட்டியவர். கிரேக்க நாட்டின் சிறந்த வானவியல் அறிஞரான டாலமி கி.பி. 140-ல் புவிமையக் கொள்கையை விளக்கும் மிகச் சிறந்த அமைப்பை வகுத்தார். அக்காலத்தில் அனைவராலும் ஏற்றுக் கொள்ளப்பட்ட இக்கொள்கை பல நூற்றாண்டுகளாக மாற்றம் அடையவில்லை. பின்பு அரிஸ்ட்டாட்டில் என்ற கிரேக்க வானவியலாளர், புவி உட்பட அனைத்தும் சூரியனைச் சுற்றி வருகின்றன என்று ஆராய்ந்து கூறினார், ஆனால் இக்கொள்கை மத நம்பிக்கைகளுக்கு முரணானது என அக்காலத்தில் ஏற்றுக் கொள்ளப்படவில்லை. இவர் போலந்தில் பிறந்தவர். சிலர் இவர், செருமானிய வம்சாவளியைச் சேர்ந்த போலந்து நாட்டவர் என்று கருதுகிறார்கள். **மேலும்...**
# விக்கிப்பீடியா:விக்கித்திட்டம் வானியல்/வார்ப்புருக்கள்

இப்பக்கம் விக்கித்திட்டம் வானியலின் ஒரு பகுதியான வார்ப்புருக்கள் பற்றிய தகவல்கள் அடங்கியப்பக்கமாகும்.  

## பயனர் வார்ப்புரு
திட்டத்தில் தங்களை இணைத்துக் கொண்ட பயனர்கள் தங்களுடைய பயனர் பக்கத்தில் என வார்ப்புருவிற்கான குறியினை இடுங்கள்.  

விக்கித் திட்டம் வானியல் தொடர்பான கட்டுரைகளின் பேச்சுப் பக்கத்தில், என வார்ப்புருக்கான குறிப்பை இடுங்கள்.  

வானியல் தொடர்பான குறுங்கட்டுரைகளில் என வார்ப்புருக்கான குறிப்பினை இடுங்கள்.  

வானியல் தொடர்பான கட்டுரைகளை தொடங்கும்/ மேம்படுத்தும் பயனர்களை இனங்கண்டு என வார்ப்புருக்கான குறிப்பினை இடுங்கள்.
# வநாயுதேசம்


**வநயுதேசம் ** பர்பரதேசத்திற்கு தெற்கிலும்,சிந்துதேசத்திற்கும்வடக்கிலும், சிந்துநதியின் மேற்குக் கரையில் சதுரமான சமமான பூமியாய் பரவி இருந்த தேசம்.  

## இருப்பிடம்
இந்த தேசத்தின் பூமி மட்டமானது, மேற்கு திசையில் இருக்கும் மலையின் அடிவாரத்தில் சற்று உயர்ந்தும், கிழக்குமுகமாய் கொஞ்சம் தாழ்ந்தும், இந்தத் தேசத்தின் எல்லையாக ஓடும் சிந்துநதியின் அருகில் சரிவாகவும், மண்பாக பூமியைவிட மணல்பாகமுள்ள பூமியே அதிகமாக இருக்கும்.  

## மலை, காடு, விலங்குகள்
இந்த தேசத்திற்கு வடக்கில் சகம், கக்ஷம், என்னும் இரு பெரியமலையும், இந்த இரு மலைகளும் மேற்கில் நீண்டு மகாமலை அடிவாரத்தோடு இணைந்து உள்ளது. இத்தேசத்தின் காடுகளில் பச்சைக்கிளி, பஞ்சவர்ணக்கிளி, குயில், மயில், சிறுகுருவி, ஊர்க்குருவி ஆகியவையும், உயர்சாதிக்குதிரையும் அதிகம் உண்டு.  
## நதிகள்
இந்த **வநயுதேசத்திற்கு** சகம், கக்ஷம், என்னும் இரு பெரியமலையிலிருந்து உற்பத்தியாகும் கன்யகா என்ற நதி இந்த தேசத்தை செழிக்க வைத்து தேற்குமுகமாய் ஓடி, கிழக்குமுகமாய் திரும்பி சிந்துநதியுடன் இணைகிறது.  

## விளைபொருள்
இந்த தேசத்தில் தேக்கு, பலா, பிரம்பு, திந்துகம், பூர்சரம் முதலியன அதிகமாய் விளைகிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# பர்பரதேசம்


**பர்பரதேசம் ** காந்தாரதேசத்திற்கு நேர்தெற்கிலும்,சிந்துநதியின் மேற்குக் கரையில் சதுரமான சமமான பூமியாய் பரவி இருந்த தேசம்.  

## இருப்பிடம்
இந்த தேசத்தின் பெரும்பாகங்களில் சமவெளி இல்லாமலும், சற்று உயர்ந்தும், கிழக்குமுகமாய் கொஞ்சம் தாழ்ந்தும், ஆழமான நீரோடைகளும் இந்தத் தேசத்தின் எல்லையாக ஓடும் சிந்துநதியின் அருகில் சரிவாகவும்,சுண்ணாம்புக்கல் நிறைந்த பூமியே அதிகமாக இருக்கும்.  

## மலை, காடு, விலங்குகள்
இந்த தேசத்திற்கு வடக்கில் பாரியாத்ர பெரியமலையின் வடக்கு தொடர்பாகமும், மகாமலையின் தெற்கு தொடர்ச்சி கிளைமலையும், இந்த இரு மலைகளும் தெற்கு வடக்கில் நீண்டு விந்திய மலை அடிவாரத்தோடு இணைந்து உள்ளது. இத்தேசத்தின் காடுகளில் நீலக்குரங்கு, வெண்குரங்கு, சிவிங்கிப்புலி, செந்நாய் முதலிய காட்டு விலங்குகளும், காட்டு ஆடுகளும் அதிகம் உண்டு.  
## நதிகள்
இந்த பர்பரதேசத்திற்கு சிந்துநதி வடக்கிலிருந்து தெற்குமுகமாய் ஓடி இந்த தேசத்தை செழிக்க வைத்து மேற்குமுகமாய் ஓடி, பிறகு காசுமீரதேசத்தின் வடகிழக்கில் இறங்கி, காந்தாரதேசத்தின் கிழக்கு பூமியில் ஓடி மேற்கு கடலில் இணைகிறது.  

## விளைபொருள்
இந்த தேசத்தில் தேக்கு, பலா, பிரம்பு, திந்துகம், பூர்சரம் முதலியன அதிகமாய் விளைகிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# கிராததேசம்


**கிராததேசம் ** காசுமீரதேசத்திற்கு நேர்தெற்கிலும்,சிந்துநதியின் மேற்குக் கரையில் சதுரமான சமமான பூமியாய் பரவி இருந்த தேசம்.  

## இருப்பிடம்
இந்த தேசத்தின் பெரும்பாகங்களில் சமவெளி இல்லாமலும், சற்று உயர்ந்தும், கொஞ்சம் தாழ்ந்தும், ஆழமான நீரோடைகளும், சமமான, மட்டமான பூமியே அதிகமாக இருக்கும்.  

## மலை, காடு, விலங்குகள்
இந்த தேச பூமியானது அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் புலி, சிங்கம், கரடி, குரங்கு, மலைப்பாம்பு முதலிய காட்டு விலங்குகளும், காட்டு ஆடுகளும் அதிகம் உண்டு.  
## நதிகள்
இந்த **கிராததேசத்திற்கு** சிந்துநதி வடக்கிலிருந்து தெற்குமுகமாய் ஓடி இந்த தேசத்தை செழிக்க வைத்து மேற்குமுகமாய் ஓடி, பிறகு காசுமீரதேசத்தின் வடகிழக்கில் இறங்கி, காந்தாரதேசத்தின் கிழக்கு பூமியில் ஓடி மேற்கு கடலில் இணைகிறது.  

## விளைபொருள்
இந்த தேசத்தில் தங்கம், வெள்ளி, தாமிரம், திந்துகம், பூர்சரம் முதலியன உலோகங்களை தோண்டி எடுக்கும் பணிகளையே அதிகம் செய்கின்றனர்..  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# காந்தார தேசம்

நாடுகளில் ஒன்றான காந்தார நாடு]]  

**காந்தாரதேசம் ** காசுமீரதேசத்திற்கு மேற்கிலும்,கிராததேசத்திற்கு வடகிழக்கிலும், மத்ரதேசத்திற்கு வடமேற்கிலும் அகன்ற பூமியாய் பரவி இருந்த தேசம். இந்நாடு மகாஜனபத நாடுகளில் ஒன்றாகும். மகாபாரதம் இதிகாசத்தில் காணப்படும் கதை மாந்தர்களான காந்தாரி, சகுனி, உல்லூகன் ஆகியோர் காந்தார நாட்டைச் சேர்ந்தவர்கள்.  

## இருப்பிடம்
பரத கண்டத்தில் வடமேற்கில் இருந்த தேசத்தின் தெற்குபாகத்தில் பதினாறில் ஒரு பாகம்தான் பூமியாகவும், எஞ்சிய பூமி கற்பாறைகளும், அடர்ந்த காடுகளாகவும் இருக்கும்.  

## மலை, காடு, விலங்குகள்
இந்த தேசத்தின் மேற்கு எல்லை முழுவதும் மகாமலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் நரி, சமரி(சாமரை), கரடி, பூனை, புலி, கீரி, பாம்பு முதலிய காட்டு விலங்குகளும், காட்டு மரங்களும் அதிகம் உண்டு.  
## நதிகள்
இந்த காந்தாரதேசத்திற்கு மகாமலைத் தொடரிலிருந்து சிறு, சிறு ஆறுகள் மேற்கிலிருந்து கிழக்கு முகமாய் ஓடி இந்த தேசத்தை செழிக்க வைத்து பின் தெற்குமுகமாய் ஓடும் சிந்து நதியுடன் இணைகிறது.  

## இதனையும் காண்க
- மகாஜனபதம்

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# இந்திய இலங்கை உறவுகள்



**இந்திய-இலங்கை உறவுகள்** என்பது இலங்கை சனநாயக சோசலிச குடியரசு மற்றும் இந்திய குடியரசு இடையிலான இருதரப்பு உறவுகளைக் குறிக்கும். பொதுவாக இவ்விரு நாடுகளுக்கும் இடையிலான உறவு நட்பு முறையில் தான் இருந்தது, ஆனால் இலங்கைப் போரினாலும் தமிழர்கள் இனப்படுகொலை நடந்ததாலும் இருதரப்பு உறவுகளில் விரிசல்கள் உள்ளன. இந்தியாவிற்கு பாக் சலசந்தியால் பிரிக்கப்பட்ட அண்டை நாடு இலங்கை மட்டுமே; இந்தியாவிற்கு அருகில் இருக்கும் அண்டை நாடும் இலங்கை ஆகும். இரு நாடுகளும் ஏறத்தாழ 2500 ஆண்டுகளாக அறிவு சார்ந்த, பண்பாட்டு, மத மற்றும் மொழித் தொடர்பைக் கொண்டுள்ளன.
# சிக்கய்ய அரசு கலை மற்றும் அறிவியல் கல்லூரி


**சிக்கய்ய அரசு கலை மற்றும் அறிவியல் கல்லூரி** (முன்னர் *Chikkaiah Naicker College*) என்பது தமிழ்நாட்டின், ஈரோடில் அமைந்துள்ள ஒரு கலை அறிவியல் கல்லூரி ஆகும். இந்த கல்லூரி பாரதியார் பல்கலைக்கழகத்துடன் இணைவுபெற்றது ஆகும். இந்த கல்லூரியில் கலை, வணிகம் மற்றும் அறிவியல் ஆகிய துறைகளில் பல்வேறு படிப்புகள் வழங்கப்படுகிறது.  

## வரலாறு
இக்கல்லூரியானது ஈரோடு நகரின் மையத்தில் அமைந்துள்ள ஒரு கல்லூரி ஆகும், இது கோவையில் உள்ள பாரதியார் பல்கலைக்கழகத்தின் இணைவுக் கல்லூரியாகும். இக்கல்லூரியானது பெரியார் ஈ. வே. இராமசாமியின் வழிகாட்டுதலின் பேரில், மகாஜன பள்ளிக் குழுமத்தால் பொதுமக்களிடம் இருந்து நிலம் மற்றும் பணமாக பெறப்பட்ட நன்கொடைகள், உதவியால் 1954 சூலை 12 ஆம் நாள் நிறுவப்பட்டது. 52 ஏக்கர் பரப்பில் முதலில் "மகாஜன கல்லூரி" என்று பெயரில் துவக்கப்பட்ட இக்கலூரி 1959 இல் சிக்கய்ய நாயக்கர் மகாஜனக் கல்லூரி என்றும், 1970 இல் சிக்கய்ய நாயக்கர் கல்லூரி என்றும் பெயர் மாற்றங்கள் மேற்கொள்ளப்பட்டன. 150 மாணவர்களுடன் சிறியதாக துவக்கப்பட்ட இக்கல்வி நிலையமானது, அறுபது ஆண்டுகளில் 1200 மாணவர்கள் பயிலக்கூடியதாகவும், பட்ட மேற்படிப்புகளை வழங்குவதாகவும், ஆராய்ச்சி நிறுவனமாக வளர்ந்துள்ளது. இங்கு 11 இளங்கலை படிப்புகளும், 03 முதுகலைப் படிப்புகளும், பட்டைய படிப்புகள், முழுநேர மற்றும் பகுதிநேர ஆராய்ச்சி திட்டங்களைக் கொண்டுள்ளது.  

இக்கல்லூரியானது பல தசாப்தங்களாக மாநிலத்தின் ஒரு முக்கிய கல்லூரியாக இருந்துவந்துள்ளது. இந்தியாவின் முன்னாள் தலைமை நீதிபதியும், கேரள ஆளுநருமான திரு. கே. சதாசிவம் உட்பட பல புகழ்பெற்ற மாணவர்கள் இந்த நிறுவனத்தின் இருந்து வந்தவர்களே.  

இக்கல்லூரியில் ஆராய்ச்சிப் படிப்புகள் 1983 ஆம் ஆண்டில் துவக்கப்பட்டன.  

மகாஜன பள்ளிக்குழுமம் *சிக்கய்ய நாயக்கர் மேலாண்மைக் குழுமம்* என்ற பெயரில் ஒரு குழுமத்தை உருவாக்கி பதிவு செய்தது. இச்சங்கம் காலப் போக்கில் செயல்படாததால், ஈரோடு மாவட்ட பதிவாளர் அதன் பெயரை சங்கங்களின் பட்டியலில் இருந்து 1995 மே 3 அன்று அறிவிப்பு வெளியிட்டார். இதனால் சங்கம் கலைக்கப்பட்டதாக கருதப்படுகிறது. இந்த கல்லூரியானது அரசு உதவி பெறும் நிறுவனமாக இருந்தாலும், கடந்த 17 ஆண்டுகளாக (1998 முதல்) தமிழக அரசால் நேரடியாக நிர்வகிக்கப்படுகிறது. 2022 ஆண்டு மார்ச் மாதம் தமிழக அரசு செய்த சட்டத் திருத்தத்தின் மூலம் கல்லூரி முழுமையாக அரசு கல்லூரியாக மாற்றப்பட்டு சிக்கய்ய அரசு கலை மற்றும் அறிவியல் கல்லூரி எனப் பெயர் மாற்றப்பட்டது.  

## அங்கீகாரம்
கல்லூரியானது பல்கலைக்கழக மானியக் குழுவின் (யுஜிசி) அங்கீகாரம் பெற்றுள்ளது. மேலும் 'என்ஏசிசி'யால் 'ஏ' தரச் சான்றை பெற்றுள்ளது  

## துறைகள்
இக்கல்லூரியில், தமிழ்த்துறை, ஆங்கிலத்துறை, வணிகவியல், பொருளியல், இயற்பியல், தாவரவியல், வேதியியல், விலங்கியல், வரலாறு, கணிதவியல், மேலாண்மையியல் என 13க்கும் மேற்பட்ட துறைகள் செயல்பட்டு வருகின்றன.
# படந்தால்



**படந்தால்** என்பது தமிழ்நாட்டில் விருதுநகர் மாவட்டத்தில் சாத்தூர் வட்டத்தில் அமைந்துள்ள ஒரு வருவாய் கிராமமும் சாத்தூர் ஊராட்சி ஒன்றியத்தைச் சேர்ந்த ஓர் ஊராட்சியும் ஆகும்.  

## பெயர் வரலாறு
ஒரு காலத்தில் சாத்தூர் அருகே ஒரு பெரிய ஆலமரம் இருந்தது. மரத்தின் அடியில் பெருமாள் கோயில் ஒன்று இருந்தது. ஆலமரமும் பெருமாள் ஆலயமும் அன்றைய காலத்தில் மிகவும் பிரபலமாக இருந்தது. அந்தப் பெரிய ஆலமரம் படர்ந்தும் செழித்தும் காணப்பட்டது. படர்ந்த ஆலமரம் இருந்த அந்தப் பகுதியை மக்கள் ’படர்ந்த ஆல்’ என அழைத்தனர். அது நாளடைவில் ’படர்ந்தால்’ எனவும் அதன் பின்னர் ’படந்தால்’ எனவும் மருவியது. அந்த மரம் தற்பொழுது இல்லை. கடந்த 1995 ஆம் ஆண்டு பெய்த கனமழையில் அந்த மரம் வேரோடு சாய்ந்து விட்டது.  

## **கோவில்கள்**
**1. அருள்மிகு ஸ்ரீ பாதாள துர்க்கை அம்மன் திருக்கோயில், படந்தால்.**  

**2. அருள்மிகு ஸ்ரீ சக்தி மாரியம்மன் திருக்கோவில், படந்தால்.**  

**3. அருள்மிகு ஸ்ரீ வீர காளியம்மன் திருக்கோவில், படந்தால்.**  

**4. அருள்மிகு ஶ்ரீ அய்யனார் திருக்கோவில், படந்தால்.**
# மத்ரதேசம்


**மத்ரதேசம் ** காசுமீரதேசத்திற்கு தென்மேற்கிலும், தெற்கிலும், கேகயதேசத்திற்கு நேர்மேற்கிலும் அழகிய வனங்களினால் அலங்கரிக்கப்பட்ட பூமியாய் பரவி இருந்த தேசம்.  

## இருப்பிடம்
இந்த தேசத்தின் நடுவிலிருந்து மேற்கு பாக பூமி முழுவதும் கொஞ்சம் கொஞ்சமாய் மேற்குமுகமாய் சரிந்தும், இந்த தேசத்தின் நடுவிலிருந்து கிழக்கு பாக பூமி முழுவதும் கொஞ்சம் கொஞ்சமாய் கிழக்கிலும், வடக்கிலும் சரிந்தும், இந்த தேசத்திற்கு கிழக்கில் தென் மேற்காக ஓடும் ஐராவதி நதியின் கரை வரையிலும் சாய்வாகவே இருக்கிறது. அதாவது இந்த தேசத்தின் நடுப்பகுதி உயர்ந்தும் கிழக்கு, மேற்கு பாகங்கள் சரிந்தும் மத்தளம் போல் இருப்பதால் இதற்கு மத்தளதேசம் என்ற பெயரும் உண்டு. .  

## மலை, காடு, விலங்குகள்
இந்த தேசத்திற்கும் கேகயதேசம்|கேகயதேசத்திற்கும் நடுவில் வடக்கு கிழக்காய் ஓரு மலையுண்டு இதற்கு பகுகூடம் என்று பெயர். இந்தமலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் காட்டு விலங்குகளும், காட்டு மரங்களும் நாவல் மரங்களும் அதிகம் உண்டு.  
## நதிகள்
இந்த மத்ரதேசத்திற்கு மேற்கு பாகத்தில் சிந்துந்தியும், தென்கிழக்கு பாகத்தில் ஐராவதிந்தியும் ஓடி இந்த தேசத்தை செழிக்க வைக்கின்றது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# காசுமீரதேசம்


**காசுமீரதேசம் ** வடஇந்தியாவின் வடமேற்கிலும், இமயமலையின் அருகிலும் பரவி இருந்த தேசம்.  

## இருப்பிடம்
இந்த தேசத்தின் வடபாகத்திற்கு **மசிரம்** என்றும், தென்பாகத்திற்கு **கநீதி** என்றும் உட்பெயர்கள் உண்டு. இந்த தேசத்தின் நடுவிலும், மேற்கு பாக பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். இந்த தேசத்திற்கு அருகில் காம்போசதேசம், மத்ரதேசம் முதலிய தேசங்களுக்கு தெற்கு பாகத்திலே சூரியன் உதிப்பதும், தென்பாகத்திலேயே மறைவதும் நடக்கும்.  

## மலை, காடு, விலங்குகள்
இந்த தேசத்திற்கும் கேகயதேசம்|கேகயதேசத்திற்கும் நடுவில் வடக்கு கிழக்காய் ஓரு மலையுண்டு இதற்கு பகுகூடம் என்று பெயர். இந்தமலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் காடுகளில் காட்டு விலங்குகளும், காட்டு மரங்களும் நாவல் மரங்களும் அதிகம் உண்டு.  
## நதிகள்
இந்த மத்ரதேசத்திற்கு மேற்கு பாகத்தில் சிந்துந்தியும், தென்கிழக்கு பாகத்தில் ஐராவதிந்தியும் ஓடி இந்த தேசத்தை செழிக்க வைக்கின்றது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# காம்போசதேசம்


**காம்போசதேசம் ** இந்தியாவின் வடக்கிலும், காசுமீரதேசத்திற்கு வடகிழக்கிலும், இமயமலையின் மேல்பாகத்திலும், அகன்று விசாலமாக பரவி இருந்த தேசம்.  

## இருப்பிடம்
இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். இந்த தேசத்திற்கு தெற்கு பாகத்திலே அதிகமான குகைகள் உண்டு,  

## மலை, காடு, விலங்குகள்
இந்த தேசத்திற்கு நடுவிலும், மேற்கிலும், தெற்குபாக முழுமையிலும் மலையின் தொடர் குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இத்தேசத்தின் பரப்பில் அங்கோலம் மரங்கள் அதிகமாக இருக்கும். இத்தேசத்தின் காடுகளில் **கர்கம்** என்னும் வெள்ளைக்குதிரைகளும்,கொடிய காட்டு விலங்குகளும் அதிகம் உண்டு.  
## நதிகள்
இந்த காம்போசதேசத்தின் கிழக்கிலும், பாஞ்சாலதேசத்தின் வடகிழக்கு மூலையில் **கங்கோற்பத்தியில்**கங்கையின் சிறு, சிறு அருவிகள் **சைப்யா**, **சதாநீரா** என்ற இரண்டு நதிகளாகி கிழக்குமுகமாய் ஓடி இந்த தேசத்தை செழிக்க வைக்கின்றது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# நேபாளதேசம்


**நேபாளதேசம் ** பாஞ்சாலதேசத்திற்கு வடமேற்கிலும், கோசலதேசத்திற்கு வடக்கிலும், ஆரட்டதேசத்திற்கு மேற்கிலும் இமயமலையின் தெற்கிலும், அகன்று விசாலமாக பரவி இருந்த தேசம்.  

## இருப்பிடம்
இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். இந்த தேசத்திற்கு கிழக்கு பாகத்திலே **ஆயவர்கம்** என்ற ஓர் உபதேசமுண்டு.  

## மலை, காடு, விலங்குகள்
இந்த தேசத்திற்கு நடுவில் **தவளகிரி** என்ற பெரிய மலையும், குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இதை மலை நாடு என்றே அழைப்பதுண்டு. இத்தேசத்தின் காடுகளில் வெள்ளைக் குதிரைகளும், வெண்மை ஆடுகளும் கொடிய காட்டு விலங்குகளும் அதிகம் உண்டு.  

## நதிகள்
இந்த நேபாளதேசத்தின் கிழக்கிலும், ஆரட்டதேசத்திற்கு மேற்கிலும், இமயமலையிலிருந்து உருவாகி தெற்கு நோக்கி ஓடுகிற நதி **கௌசிகீ** இந்த தேசத்தை செழிக்க வைக்கின்றது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# ஆரட்டதேசம்


**ஆரட்டதேசம் ** இமயமலையில் கங்கை உற்பத்தியாகும் இடத்தில் தெற்கிலும், நேபாளதேசத்திற்கு கிழக்கில், கிழக்கு மேற்காக நீண்டு பரவி இருந்த தேசம்.  

## இருப்பிடம்
இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும்.  

## மலை, காடு, விலங்குகள்
இந்த தேசத்திற்கு நடுவில் பெரியமலையும், குன்றுகளும், அடர்ந்த காடுகளாலும், பெரியமலைகளினாலும், சூழப்பட்டுள்ளதால், இதை மலை நாடு என்றே அழைப்பதுண்டு. இத்தேசத்தின் காடுகளில் வெள்ளைக்குதிரைகளும், வெண்மை ஆடுகளும் கொடிய காட்டு விலங்குகளும் அதிகம் உண்டு.  

## நதிகள்
இந்த ஆரட்டதேசத்தில் இமயமலையிலிருந்து உருவாகி தெற்கு நோக்கி ஓடுகிற நதி **கண்டகீ** இந்த தேசத்தை செழிக்க வைக்கின்றது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# விதேகதேசம்


**விதேகதேசம் ** இமயமலையில் கங்கை உற்பத்தியாகும் இடத்தில் தெற்கிலும், ஆரட்டதேசத்தைக் காட்டிலும் ஆழமான பூமியாகவும், கோசலதேசத்திற்கு நேர்கிழக்கிலும், அங்கதேசத்திற்கு வடக்கிலும், பரவி இருந்த தேசம்.  

## இருப்பிடம்
இந்த தேசத்திற்கு மேற்கில் **கண்டகீ** நதிக்கு கிழக்கில் **மலதம்** என்றும், **கரூசம்** என்றும் இரு சிறு தேசங்கள் உண்டு. விதேகதேசம்|விதேகதேசமும் **மலதம்** **கரூசம்** ஆக இருதேசங்களும் சேர்ந்து ஒரு பெரிய அழகிய தேசமாக இருக்கும்.  

## மலை, காடு, விலங்குகள்
இந்த தேசம் கோசலதேசத்திற்கு சமமாய் செழிப்பான தேசமாகும். இமயமலையை அடுத்து இருந்த போதும் பெரிய மலைகளோ, அடர்ந்த காடுகளோ, இல்லை. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு.  
## நதிகள்
இந்த ஆரட்டதேசத்தில் இமயமலையிலிருந்து உருவாகி தெற்கு நோக்கி ஓடுகிற நதி **கண்டகீ** இந்த தேசத்தை செழிக்க வைக்கின்றது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# பார்வததேசம்


**பார்வததேசம் ** இமயமலையின் கிழக்கு முனைக்கு தெற்கிலும், ஆரட்டதேசத்திற்கு கிழக்கில் பராக்சோதிசதேத்திற்கு மேற்கில் இமயமலையின் அடிவாரத்தில் பூமியிலும், இமயமலையின் மலை மேலும் பரவி இருந்த தேசம்.  

## இருப்பிடம்
இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும்.  

## மலை, காடு, விலங்குகள்
இந்த தேசத்தில் தொடர்குன்றுகளும், பெரிய மலைகளும், அடர்ந்த காடுகளும், சிறு, சிறு குன்றுகளும், சிறு, சிறு காடுகளும் உண்டு.  
## நதிகள்
இந்த பார்வததேசத்தில் இமயமலையிலிருந்து உருவாகி தெற்கு நோக்கி ஓடுகிற நதி **மகாவேகா** இந்த தேசத்தை செழிக்க வைத்து கிழக்கு நோக்கி ஓடி கொல்கத்தா நகருக்கு அருகில் கங்கையுடன் இணைகிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# காமரூபதேசம்


**காமரூபதேசம் ** சிம்மதேசத்திற்கு வடகிழக்கிலும், பராக்சோதிசதேசத்திற்கு தெற்கிலும், விதேகதேசத்திற்கு நேர்கிழக்கிலும் ஓர் அகன்ற பூமியாய் பரவி இருந்த தேசம்.  

## இருப்பிடம்
விந்தியமலைக்கு வடக்கிலுள்ள தேசங்களில் கோசலதேசம் பெரியது, இந்த கோசலதேசத்தை விட காமரூபதேசம் பெரியது.  

## மலை, காடு, விலங்குகள்
இந்த தேசம் கோசலதேசத்திற்கு சமமாய் செழிப்பான தேசமாகும். பெரிய மலைகளும், அடர்ந்த காடுகளும், இத்தேசத்தில் **கஜகிரி,** **அச்வகிரி,** என்ற பெரிய மலைகளும் சிறு, சிறு குன்றுகளும், சிறு, சிறு காடுகளும் உண்டு. இக்காடுகளில் புலி, கரடி, குரங்கு, பலவிதமான கொடிய விலங்குகள் அதிகம் உண்டு. இத்தேசம் மேற்கிலும், வடக்கிலும் உயர்ந்து **பிரம்மபுத்ரா நதி**யின் கரைவரையில் பூமி தாழ்ந்து இருக்கிறது.  

## நதிகள்
இந்த காமரூபதேசத்தின் நேர்கிழக்கில் **பிரம்மபுத்ரா நதி** என்ற பெயருடன் இந்த தேசத்தை செழிக்க வைக்கின்றது.  

## விவசாயம்

இமயமலையில் **பிரம்மபுத்ரா நதி** உருவாகி நேர்கிழக்காக ஓடி நெல், கோதுமை, பருத்தி, முதலியன விளைகிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# காட்டு வாத்து


**காட்டு வாத்து** (*Mallard*; / அல்லது *Wild Duck*, *Anas platyrhynchos*) என்பது அமெரிக்கா, ஐரோப்பியா, ஆசியா, தென் ஆப்பிரிக்கா ஆகிய மிதவெப்பமண்டல மற்றும் அயன அயல் மண்டலங்களில் இனப்பொருக்கம் செய்ய வலசை போகின்றன. இவை ஐரோப்பா, வட ஆசியா, லடாக், திபெத்து முதலிய இடங்களிலிருந்து குளிர்காலத்தில் இந்தியாவுக்கு வருகின்றன. இவை ஆவுத்திரேலியா, நியூசிலாந்து நாடுகளுக்கு அறிமுகப்படுத்தப்பட்ட "அனாட்டினே" துணை இனப் பறவையாகும். இவ்வாத்து "அனாட்டிடே" குடும்பத்தைச் சேர்ந்ததாகும்.
# பராக்சோதிசதேசம்


**பராக்கோதிசதேசம் ** காமரூபதேசத்திற்கு வடக்கில், இமயமலையின் கிழக்குமுனையில் மிகவும் பெரியதாக பரவி இருந்த தேசம்.  

## இருப்பிடம்
இந்த தேசத்தில் பூமி முழுவதும் எப்பொழுதும் இடைவிடாத பனி, மழை, குளிர் இவைகள் அதிகமாக இருக்கும். பூமி மட்டம் மேற்கில் உயர்ந்தும் பிரம்ம்புத்ரா நதி ஓரமாய் சரிவாகவும் இருக்கிறது. சீனதேசத்தைப் போல் பெரிய தேசமாகும்.  

## மலை, காடு, விலங்குகள்
இந்த தேசத்தின் மேற்கில் இமயமலையை அடுத்து இருந்த போதும் பெரிய மலைகளோ, அடர்ந்த காடுகளோ, இல்லை. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு. இக்காடுகளில் புலி, கரடி, குரங்கு, பலவிதமான கொடிய விலங்குகள் அதிகம் உண்டு.  

## நதிகள்
இந்த **பராக்கோதிசதேசத்திற்கு** இமயமலையில் உருவாகி நேர்கிழக்காக ஓடி,**பிரம்மபுத்ரா நதி** என்ற பெயருடன் இந்த தேசத்தை செழிக்க வைக்கின்றது.  

## விவசாயம்

**பராக்கோதிசதேசத்தின்** **பிரம்மபுத்ரா ** நதியினால் நெல், கோதுமை, பருத்தி, முதலியன விளைகிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# சிம்மதேசம்


**சிம்மதேசம் ** வங்கதேசத்திற்கு நேர்கிழக்கிலும் காமரூபதேசத்திற்கு தெற்கிலும், **பிரம்மபுத்ரா ** நதியின் மேற்கு கரையில் உதயகிரி வரையிலும் பரவி இருந்த தேசம்.  

## இருப்பிடம்
இந்த தேசத்தின் பூமிமட்டம் இதற்கு கிழக்கே ஓடும் **பிரம்மபுத்ரா ** நதியின் அடிக்கரை வரை பூமி சமமாக இருப்பதால் மிகவும் செழிப்புடன் இருக்கிறது.  

## மலை, காடு, விலங்குகள்
இந்த தேசம் சிம்மதேசத்தின் பூமி இமயமலையை அடுத்து இருந்த போதும் பெரிய மலைகளோ, அடர்ந்த காடுகளோ, நிறைந்து இருக்கிறது. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு. இக்காடுகளில் புலி, கரடி, குரங்கு, பலவிதமான கொடிய விலங்குகள் இல்லை.  
## நதிகள்
இந்த சிம்மதேசத்தின் மேற்குபாகத்தில் தெற்குமுகமாய் ஓடும் **ரேவதிநதி** பல பிரிவுகளாய் பிரிந்து ஓடி இந்த தேசத்தை செழிக்க வைக்கின்றது. **பிரம்மபுத்ரா ** நதியின் சில பிரிவுகளும் இந்த தேசத்தை செழிக்க வைக்கின்றது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# உத்கலதேசம்


**உத்கலதேசம் ** சித்ரகூட மலைக்கு தெற்கிலும் ஹேஹயதேசத்திற்கு கிழக்கிலும், **மகோத** நதியின் கரை முதல் **வைதரணீ** நதி உற்பத்தியாகும் இடம் வரையிலும் பரவி இருந்த தேசம்.  

## இருப்பிடம்
இந்த தேசம் கோசலதேசத்திற்கு சமமாய் செழிப்பான தேசமாகும். **மகோத** நதியின் தென்பாகமெல்லாம் மேகலதேசம் என்றும், வடக்கில் **வைதரணீ** நதி அருகே உள்ள பூமியெல்லாம் பல்லாடதேசம் என்றும் இரு உபதேசங்களை உடையதாகிறது.  

## மலை, காடு, விலங்குகள்
இந்த தேசத்தின் மேற்கில் ஹேஹயதேசத்திற்கு அருகில் **கந்தர்வகிரி** என்ற மலையும், அடர்ந்த காடுகளும், நிறைந்து இருக்கிறது. இத்தேசத்தில் சிறு, சிறு குன்றுகளும், சிறு, சிறு காடுகளும் உண்டு.  

## நதிகள்
இந்த உத்கலதேசத்தின் மேற்குபாகத்தில் **மகோத** நதி ஓடி இந்த தேசத்தை செழிக்க வைக்கின்றது. **மகோத** நதி இந்த உத்கலதேசத்தை கடந்து கிழக்குக் கடலில் வீழ்கிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# பொன்னம்பலமேடு


**பொன்னம்பலமேடு** (Ponnambalamedu) இது கேரளம் மாநிலம், பத்தனம்திட்டா மாவட்டம், ரானி வட்டத்தில், மேற்குத் தொடர்ச்சி மலைத்தொடரில் இருக்கும் பெரியார் தேசியப் பூங்காவின் பாதுகாக்கப்பட்ட பகுதியாகும்.  

## இதன் சிறப்பு
இங்கு சபரிமலை வழிபாட்டாளர்களுக்கு ஒவ்வொரு ஆண்டும் தைப்பொங்கல் / மகர சங்கிராந்தி (ஜனவரி 14) அன்று சூரிய மறைவிற்குப்பின் மகர ஒளி ஏற்றிக் காட்டப்படுகிறது
# சிவன்மலை



**சிவன்மலை** (*Sivanmalai*) தமிழ்நாட்டில் திருப்பூர் மாவட்டம், காங்கேய வட்டத்தைச் சேர்ந்த வருவாய் கிராமமும், காங்கேயம் ஊராட்சி ஒன்றியத்தைச் சேர்ந்த ஊராட்சியும் ஆகும்.  

## சிறப்பு
இவ்வூரில் அமைந்துள்ள சுப்பிரமணியர் கோயில் தமிழ்நாட்டின் புகழ்வாய்ந்த முருகன் கோயில்களில் ஒன்று. அருணகிரிநாதரால் திருப்புகழில் பாடப்பட்ட பெருமை கொண்ட திருக்கோயில்.
# கில்டேபிராண்டு சரக்கிளி



**கில்டேபிராண்டு சரக்கிளி** (*Hildebrandt's Starling*; *Lamprotornis hildebrandti*) என்பது சரக்கிளி இனப் பறவையாகும். இது சிறப்பின வகையும் முன்னர் "செல்லி சரக்கிளி" இனத்தினுள் உட்படுத்தப்பட்டிருந்தது. இவை எத்தியோப்பியா, சோமாலியா முதல் கென்யா வரை காணப்பட்டன. கில்டேபிராண்டு சரக்கிளி மற்றும் செல்லி சரக்கிளி என்பன மேற்கு ஆப்பிரிக்காவின் ஒரு சரக்கிளியுடன் சிறப்பின வகையாக இணைக்கப்பட்டது. இது தற்போது "நோட்டாகுஸ்" இனத்தினுள் வகைப்படுத்தப்பட்டுள்ளது. இப்பறவை சேர்மானிய ஆய்வாளரும் மாதிரியை கொண்ட முதல் ஐரோப்பியருமாக "யோகானஸ் கில்டேபிராண்டு" என்பவரின் பெயரைக் கொண்டுள்ளது.
# பளபளப்பு சரக்கிளி



**பளபளப்பு சரக்கிளி** (*Cape Starling*, *Red-shouldered Glossy-starling* அல்லது *Cape Glossy Starling*; *Lamprotornis nitens*) என்பது சரக்கிளி இனப் பறவையாகும்.  

இது அங்கோலா, போட்சுவானா, கொங்கோ, காபோன், லெசோத்தோ, மொசாம்பிக்கு, நமிபியா, தென் ஆப்பிரிக்கா, சுவாசிலாந்து, சம்பியா, சிம்பாபே ஆகிய நாடுகளில் காணப்படும். 22 செமீ வரை வளரும் இப்பறவைகள் பற்றைகள், குறுங்காடுகள் மற்றும் கானகங்களில் வசிக்கும்.
# திவான்

**திவான்** என்ற தலைப்பில் உள்ள கட்டுரைகள்:  

- திவான் (பிரதம அமைச்சர்), இந்திய சுதேச சமத்தான அமைச்சர் பதவி
- திவான் பகதூர் - பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டம்.
- திவான் பகதூர் (திரைப்படம்) - தமிழ்த் திரைப்படம்
- திவான் (திரைப்படம்) - தமிழ்த் திரைப்படம்
---
# வங்கதேசம் (புராதனம்)



**வங்கதேசம் ** அங்கதேசத்திற்கு கிழக்கிலும், மகததேசத்தின் தெற்கிலும், கலிங்க நாட்டிற்கு வடக்கிலும், உதயகிரி வரையிலும் பரவி இருந்த தேசம் ஆகும்.  

## இருப்பிடம்
இந்த தேசம் கொல்கத்தா நகரமிருக்கும் மாகாணத்திற்கு பௌண்ட்ர தேசம் என்றும் அதற்கு மேற்கில் கௌடம் என்றும் இதற்கு இரு உப தேசங்கள் உண்டு .  

## மலை, காடு, விலங்குகள்
இந்த தேசத்தில் சிறிய மலையும், அடர்ந்த காடுகளும், நிறைந்து இருக்கிறது. இத்தேசத்தில் சிறு, சிறு குன்றுகளும், சிறு, சிறு காடுகளும் குறைவாகவும், செழிப்பான நல்ல பூமி அதிகமாகவும் இருக்கும். இந்த மலைகளில் ஹரிகிரி, ஹரிகிரி என்னும் இரு மலைகளே மிகச்சிறந்தவை.  

## நதிகள்
பிரம்மபுத்திரா ஆறு மற்றும் கங்கை ஆறுகள் <sup>Superscript text</sup> வங்கதேசத்தின் வழியாக பாய்ந்து, வங்காள விரிகுடாவில் கலக்கிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# திவான் (திரைப்படம்)



***திவான்*** 2003ல் வெளிவந்த இந்திய திரைப்படமாகும். சூர்யபிரகாஷ் இயக்கிய இப்படத்தில் சரத்குமார், கிரண் ராத்தோட், வடிவேலு (நடிகர்), சிறீமன், ஜெய் பிரகாசு ரெட்டி, சர்மிலி, ஆனந்த் ராஜ் (நடிகர்) மற்றும் மனோரம்மா ஆகியோர் நடித்திருந்தனர்.  

## நடிகர்கள்
- சரத்குமார் - ராகவன் / துரைசிங்கம்
- கிரண் ராத்தோட் - கீதா
- வடிவேலு (நடிகர்) - வேலு
- சர்மிலி - மீனாட்சி
- ஆனந்த் ராஜ் (நடிகர்) - மீனாட்சி தந்தை
- மனோரம்மா - துரைசிங்கம் தங்கை
- ஜெய பிரகாஷ் ரெட்டி- காத்தவராயன்
- சிறீமன் - துரைசிங்கம் மகன்
- ரவி ராகவேந்திரா
- உதய் பிரகாஷ் -சந்திரன்
- அஜய் ரத்தினம்
- விஜயன்
- பொன்னம்பலம்
- பெசன்ட் ரவி
- தளபதி தினேஷ்
- தென்னவன்
- மனோபாலா
- பாலு ஆனந்த்
- அல்வா வாசு
- மதன் பாப்
- சூர்யகாந்த்
- முத்துக்காளை -மருத முத்துக்காளை

## ஆதாரம்
# திருவாபரணம்

**திருவாபரணம்** (Thiruvabharanam) (മലയാളം) இது சபரிமலையில் குடிகொண்டிருக்கும் ‎இறைவனான சுவாமி ஐயப்பனுக்கு அணிவிக்கப்படும் ஆபரணம் ஆகும்.  

மூன்று பெட்டிகளில் உள்ள புனிதமான ஆபரணங்களை, மகரவிளக்கு திருவிழா ‎நடைபெறுவதற்கு மூன்று நாள் முன்னதாக, பந்தளம் அரண்மனையில் இருந்து சபரிமலைக்கு (80 கி.மீ) தலைச்சுமையாகப் புறப்படும். இந்த ஆபரணப் பெட்டியைச் சுமப்பதற்காகவே, பாரம்பரியமாகவே சில குடும்பங்கள் இருக்கின்றன.  
## திருவாபரணப் பெட்டிகள்
#### திருவாபரணப் பெட்டி
ஐயப்பன் சன்னதி  
1. திருமுகம்(சாஸ்தாவின் முகக் கவசம்)
1. ப்ரபா மண்டலம் (ப்ரபாவளி)
1. வலிய சுரிகை (பெரிய கத்தி)
1. செறிய சுரிகை (சிறிய கத்தி)
1. யானை, விக்ரஹம்-2
1. கடுவாய் புலி விக்ரஹம் 1
1. வெள்ளி கட்டிய வலம்புரிச் சங்கு
1. பூர்ணா புஷ்கலா தேவியர் உருவம்
1. பூத்தட்டம் (பூக்களை வைக்கும் தங்கத் தட்டு)
1. நவரத்தின மோதிரம்
1. சரப்பளி மாலை
1. வில்வ மாலை (தங்க இதழ்களால் ஆனது)
1. மணி மாலை (நவரத்னங்களால் ஆனது)
1. எருக்கம் பூ மாலை (தங்க எருக்கம்பூக்களால் ஆனது)

#### வெள்ளிப் பெட்டி
மாளிகைபுறம் சன்னதி  
1. தங்கக்குடம்
1. பூஜா பாத்திரங்கள்
### கொடிப்பெட்டி
மாளிகைப்புறம் சன்னதி  
1. யானைக்கான நெற்றிப்பட்டம்
1. தலைப்பாறை மற்றும் உடும்பாறை மலைக்கான கொடிகள்
1. குடை மற்றும் யானை ஊர்வலத்துக்கான பொருட்கள்
# கிரகஸ்தம்



**கிரகஸ்தம்** எனப்படும் **இல்லறம்** என்பது, ஒருவன் வர்ணாசிரம தர்மத்தின்படி, பிரம்மச்சர்யம் என்ற நிலையைக் கடந்து ஒரு பெண்னை திருமணம் செய்து கொண்டு நல்வழியில் பொருள் ஈட்டி கர்ம யோகம் மற்றும் பக்தி யோகம் வழியில் வாழ்க்கையை நடத்துவதாகும். இதுவே கிரகஸ்த தர்மத்தின் இலக்கணமாகும். பகவான் ஸ்ரீகிருஷ்ணர் பகவத் கீதையில் வீடுபேறு அடைவதற்கு இல்லறமே நல்லறம் என்று கர்ம யோகம் எனும் தலைப்பில் விளக்கியுள்ளார். நன்மக்களை பெற்று தர்ம வழியில் ஈட்டிய பொருளை பயன்படுத்த வேண்டும்.  

## கிரகஸ்த தர்ம கடமைகள்
இல்லற வாழ்வில் ஈடுபடுபவன் அறவழியில் பணம் ஈட்டி, இல்லறத்தை நல்லறமாக நடத்த வேண்டும். மேலும் தவம், யாகம், யக்ஞம், தானம், அகிம்சை, பொருமை ஆகிய நற்பண்புகளை இல்லற தர்மத்தில் கடைபிடிக்க வேண்டும். இல்லறத்தார்கள் பஞ்ச மகாயக்ஞங்கள் எனும் கர்மங்கள் செய்வது சிறந்தது என இந்து சமய வேத வேதாந்த சாத்திரங்கள் கூறுகிறது. யக்ஞம் ஐந்து வகைப்படும்.  

1. தேவ / பிரம்ம யக்ஞம்:- வேத மந்திரங்களினால் வேள்விகள் வளர்த்து தேவர்களுக்கு ஹவிஸ் அளித்து மகிழ்விப்பதே தேவ அல்லது பிரம்ம யக்ஞம் எனப்படும்.  

2. ரிஷி / முனி யக்ஞம்:- உபநிடதங்கள், பிரம்ம சூத்திரம், பகவத் கீதை, இதிகாசங்கள், திருமுறைகள், திருக்குறள் போன்ற தெய்வீக நூல்களை கேட்டல், படித்தல் மற்றும் படித்தவைகளை மீண்டும் மீண்டும் மனதால் சிந்தித்தலே ரிஷி யக்ஞம் / முனி யக்ஞம் ஆகும்.  

3. பித்ரு யக்ஞம்:- நீத்தார் வழிபாட்டின் மூலம் தமது மூதாதைர்களுக்கு சிரார்த்தம், திதி, தர்ப்பணம் கொடுப்பதின் மூலம் இறந்த முன்னோர்களை மகிழ்விப்பது.  

4. மனுஸ்ய யக்ஞம்:- வீட்டிற்கு வரும் விருந்தினர்களுக்கு அமுது படைத்து விருந்தோம்புவது.  

5. பூத யக்ஞம்:- பசு, காகம் முதலிய விலங்குகளுக்கு உணவு படைத்தல்.  

இல்லற தர்மத்தில் இருந்தாலும், பகவானிடம் பக்தி செலுத்த வேண்டும். படைக்கப்பட்ட பொருள்கள் எல்லாம் ஒரு காலாத்தில் அழியும் தன்மை உடையதோ அவ்வாறே கண்ணுக்குப் புலப்படாத சொர்க்கம் முதலிய லோகங்களும் அழியும் தன்மை உடையது என்று இல்லறத்தான் அறிந்து அதன்படி வாழ வேண்டும்.  

உடல் மற்றும் வீடு போன்ற பொருட்களில் “ நான் - எனது ” (அகங்காரம் - மமகாரம்) என்ற கர்வம் இன்றி வாழ வேண்டும். பொறுப்புணர்வு கொண்ட மகன்களிடம், குடும்பப் பொறுப்புகளை ஒப்படைத்து விட்டு, கிரகஸ்தன் (இல்லறத்தான்), தன் மனைவியை மகன்களிடம் ஒப்படைத்துவிட்டு அல்லது தன்னுடன் அழைத்துக் கொண்டு வனப் பிரஸ்த ஆசிரம (காட்டில் வாழ்தல்) தர்மத்தை ஏற்றுக் கொண்டு, பின்பு சந்நியாச தர்மத்தை ஏற்கவேண்டும்.  

## இவற்றையும் காண்க
- வானப்பிரஸ்தம்
- சந்நியாசம்
- பிரம்மச்சர்யம்

## உதவி நூல்
- மனு தரும சாத்திரம், மூன்றாவது அத்தியாயம், சுலோகம் 67 முதல் 149 முடிய.
# மகததேசம்


**மகததேசம் ** காசிக்கு தெற்கில் யமுனையும், கங்கையும் கூடும் **பிரயாகை** என்னும் இடத்தில் கிழக்கில் **கயா**, தெற்கில் **சித்திரகூட மலை** வரை பரவி இருந்த தேசம்.  

## இருப்பிடம்
இந்த தேசம் நடுவில் உயர்ந்தும்,நான்கு பக்கங்களிலும் சரிவாய் சாய்ந்தும் மிகவும் நல்ல மண் வளத்துடன் இருக்கும் தேசமாகும். இந்த தேசத்தில் எப்போதும் மழை பெய்து கொண்டே இருக்கும்.  

## மலை, காடு, விலங்குகள்
இந்த தேசத்தின் கிழக்குப்பாகத்தில் சிறு, சிறு குன்றுகளும், சிறு, சிறு காடுகளும் குறைவாயும், செழிப்பான நல்ல பூமி அதிகமாகவும் இருக்கும். இந்த மலைகளில் **சித்ரகூட மலை** என்னும் மலை மிகச்சிறந்தவை. இந்த மலைத்தொடருக்கு **கமட்டாகிரி**என்றும் பெயர் உண்டு.  

## நதிகள்
இந்த மகததேசத்தின் **சித்ரகூட மலை**யின் அருகில் **பல்குனீ** நதியும், **தேவிகாந்தி** நதியும் **கிரிகாணதீர்த்தம்** ஒன்று சேர்ந்து மகத தேசத்தை செழிக்க வைக்கின்றது. அங்கதேசத்திற்கு மேற்கில் கங்கையுடன் சேர்ந்து கிழக்குக் கடலில் வீழ்கிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# ஹேஹயதேசம்


**ஹேஹகயதேசம் ** மகததேசத்திற்கு நேர் தெற்கிலும் சித்திரகூட மலை அடிவாரம் முதல், கிழக்கில் உத்கலதேசம் வரையிலும் பரவி தொடர்ந்து மகேந்திர மலை வரை பரவி இருந்த தேசம்.  

## இருப்பிடம்
இந்த தேசத்தின் மேற்கு எல்லை பூமி உயர்ந்தும், கிழக்குபாகத்தில் மகாநதி உண்டாகுமிடத்தில் சரிவாய் சாய்ந்தும் மிகவும் நல்ல மண் வளத்துடன் இருக்கும் தேசமாகும். இந்த தேசத்தில் எப்போதும் மழை பெய்து கொண்டே இருக்கும்.  

## மலை, காடு, விலங்குகள்
இந்த தேசத்தின் கிழக்குப்பாகத்தில் சிறு, சிறு குன்றுகளும், சிறு, சிறு காடுகளும் குறைவாயும், செழிப்பான நல்ல பூமி அதிகமாகவும் இருக்கும். இந்த மலைகளில் **சித்ரகூட மலை** என்னும் மலை மிகச்சிறந்தவை. இந்த மலைத்தொடருக்கு அருகில் **பகுரூபம்**என்னும் மலையும், தெற்கில் காஹள மலையும் உள்ளது. இம்மலைகளில் கொடிய விங்குகள் அதிகம் உண்டு.  

## நதிகள்
இந்த மகததேசத்தின் வடக்கில் **சித்ரகூட மலை**என்ற பெரியமலையும், அருகில் **மகாநதி** நதியும், **பகுரூபம்** மலையில் உருவாகும் நதியும் ஒன்று சேர்ந்து **ஹேஹயதேசத்திற்கு** வடமேற்கில் **சோணாநதி**யுடன் சேர்ந்து கிழக்குக் கடலில் வீழ்கிறது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# களிங்கதேசம்


**களிங்கதேசம் ** உத்கலதேசத்திற்கு தெற்கிலும் **பிரம்மநதி** கிழக்கு கடலில் சேருமிடத்திற்கு அருகில் வரையிலும் பரவி சிம்மாசலம் வரை பரவி இருந்த தேசம்.  

## இருப்பிடம்
இந்த தேசத்தின் தேற்குபாகத்திற்கு **உட்ரதேசம்** என்றும் தண்டகாரண்யத்திற்கு கிழக்கிலும், மகேந்திர மலைக்கு மேற்கிலும் வளத்துடன் இருக்கும் அடவசிகரம் என்ற தேசமாகும். இந்த தேசத்தில் எப்போதும் மழை பெய்து கொண்டே இருக்கும்.  

## மலை, காடு, விலங்குகள்
இந்த தேசத்தின் கிழக்குப்பாகத்தில் சிறு, சிறு குன்றுகளும், சிறு, சிறு காடுகளும் குறைவாயும், செழிப்பான நல்ல பூமி அதிகமாகவும் இருக்கும். மகேந்திர மலைகளில் **பத்ராசலம்,** **சிம்மாசலம்** என்னும் மலை மிகச்சிறந்தவை. இந்த மலைத்தொடருக்கும் **கூர்மகிரியின்** அருகில் **பரசுராமசிரம்**என்னும் மலையும், குகையும் இப்போதும் உள்ளது. இம்மலைகளில் கொடிய விங்குகள் அதிகம் உண்டு.  

## நதிகள்
இந்த களிங்கதேசத்தின் வடக்கில் **சித்ரகூட மலை**என்ற பெரிய மலையும், அருகில் உருவாகும் கோதாவரி நதியும் ஒன்று சேர்ந்து களிங்க தேசத்தை செழிக்க வைக்கின்றது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# மதன் பாப்


**எஸ். கிருஷ்ணமூர்த்தி** (*Madhan Bob*, 19 அக்டோபர் 1953 - 2 ஆகத்து 2025) என்னும் இயற்பெயர் கொண்ட இவர், **மதன் பாப்** என்று பரவலாக அறியப்படும் இசைக்கலைஞரும், திரைப்பட நகைச்சுவையாளரும், நிகழ்ச்சித் தொகுப்பாளருமாவார். மதன் பாப் தனது வேடிக்கையான முகபாவனைகள், சிரிப்பு, நீண்டுகொண்டிருக்கும் கண் இமைகளுக்குப் பெயர் பெற்றவர். காகா இராதாகிருஷ்ணனால் ஈர்க்கப்பட்டார்.  

இசையமைப்பாளராகத் தன்னுடைய திரைப்பட வாழ்க்கையைத் தொடங்கினார். சன் தொலைக்காட்சியில் அசத்தப் போவது யாரு? என்ற நகைச்சுவை நிகழ்ச்சியில் நடுவராகப் பணியாற்றினார்.  

### நடித்த திரைப்படங்கள்
;தமிழ்  

;இந்தி  
1. *சாச்சி 420*

## இறப்பு
மதன்பாப் புற்றுநோயால் பாதிக்கப்பட்டிருந்த நிலையில், சிகிச்சைக்குப் பிறகு குணமடைந்ததாகக் கூறப்படுகிறது. ஆனால் 2025 ஆகத்து 2 அன்று காலமானார். இவருக்கு சுசீலா என்ற மனைவியும் ஜனனி, அர்சித் ஆகிய பிள்ளைகளும் உள்ளனர்.
# சூடாமணி விகாரம்

**சூடாமணி விகாரம்** என்பது தமிழ்நாட்டில் நாகை மாவட்டத்தில் அமைந்திருந்த பத்மசம்பவர் padmasambhava வழி வந்த ஒரு பௌத்த விகாரமாகும்.  

## வரலாறு
மலாய் நாடு ( சுமத்ரா தீவு, நவீன இந்தோனேசியா) என்று இந்நாளில் குறிப்பிடப்படும் தீபகற்பம் அக்காலத்தில் ஸ்ரீவிஜயம் என்னும் பெயரால் பிரசித்தி பெற்று இருந்தது. அந்த நாட்டின் தலைநகரம் கடாரம் ஆகும். இதனை சைலேந்திர வம்சத்தினர் ஆண்டு வந்தனர் .  

இவ்வம்சத்தில் மகரத்துவஜன் சூடாமணிவர்மன் எனும் மன்னன் புகழ்பெற்று விளங்கினான். அவனது மகன் விஜயோத்துங்கவர்மன் தன் தந்தையின் திருநாமத்தை நிலைநாட்ட இராஜராஜ சோழன் (கி.பி.985-1014) ஆட்சிக் காலத்தில் நாகப்பட்டினத்தில் சூடாமணி விகாரத்தைக் எழுப்பினான்..  

## நினைவுக்குறிப்பு
சீன அறிஞர்கள் யுவான் சுவாங், யீஜிங் போன்றோரின் பயணக் குறிப்புகளிலும், நினைவுக் குறிப்புகளிலும் ஸ்ரீ விஜய அரச வம்சத்தை தோற்றுவித்த சைலேந்திர வம்சத்தினர் மலாயா, ஜாவா, சுமாத்திரா மற்றும் அதையொட்டிய நீரிணைப் பகுதிகளை ஆட்சி செய்ததை உருதிப்படுத்துகிறார்கள். இவர்கள் கடல் கடந்து கி.பி 8ஆம் நூற்றாண்டுகளில் தூரக்கிழக்கு நாடுகளில் ஆதிக்கம் செலுத்தியுள்ளது தெரிய வருகிறது.  

## செப்பேடுகள்
நெதர்லாந்து நாட்டில் லெய்டன் பல்கலைக்கழகத்தில் (Leiden University) இருக்கும் செப்பேடுகளில் 16 தமிழ் மொழியிலும் **சூடாமணி விகாரம்** பற்றி குறிப்பிடப்பட்டுள்ளது. இவற்றில் 21 செப்பேடுகள் பெரியதாகவும், 3 செப்பேடுகள் சிறியதாகவும் உள்ளது. இந்த செப்பேடுகளில் புத்த விக்கரத்திற்கு கூடுதல் மானியம் வழங்கப்பட்டது பற்றி தெளிவாக குறிப்பிடப்பட்டுள்ளது.  

செப்பு கம்பியால் வளையம் செய்யப்பட்டு 21 செப்பேடுகளும் கோர்க்கப்பட்டுள்ளது. இதில் ராஜமுத்திரை இடப்பட்டுள்ளது. வட்டமான வளையத்துக்குள் இணைக்கப்பட்டு சோழர்களின் புலிச் சின்னம், 2 விளக்குகள், மீன் வடிவங்கள், கோர்க்கப்பட்டு ராஜமுத்திரை இடப்பட்டிருக்கிறது.  

## இடிப்பு
19ஆம் நூற்றாண்டில் பாண்டிச்சேரியிலிருந்து வெளியேற்றப்பட்ட ஏசு சபையினர் இந்த புத்த விகாரத்திற்கு பக்கத்தில் குடியேறினர். அவர்கள் இந்த கோபுரம் தங்களுக்கு அச்சுருத்தலாக இருப்பதாக கூறினார்கள். ஆகையால் ஆங்கிலேய அரசு 1867ஆம் ஆண்டு ஆகஸ்ட் மாதம் 28ஆம் தேதி அந்த புத்த விகாரத்தை இடிக்க ஆங்கிலேய அரசு உத்தரவிட்டது. இந்த விபரத்தை சர் டபிள்யூ. எலியட் தனது குறிப்பில் எழுதியுள்ளார்.
# பிருந்தா சாரதி



**பிருந்தா சாரதி** என்றழைக்கப்படுகின்ற நா. சுப்பிரமணியன் ஓர் இந்திய திரைப்பட இயக்குநரும், வசனகர்த்தாவும் ஆவார். லிங்குசாமி இயக்கத்தில் வெளிவந்த ஆனந்தம் திரைப்படத்தில் வசனம் எழுதி தன்னுடைய திரைப்பட வாழ்க்கையை தொடங்கினார். லிங்குசாமியுடன் இணைந்து பணியாற்றிவர் பின்பு சுயமாக படங்களை இயக்கினார்.  

1965இல் கும்பகோணத்தில் பிறந்தவர். இவருடைய பெற்றோர் சுப. நாராயணன்-ருக்மணி ஆவர். இவர் கும்பகோணம் அரசு ஆண்கள் கல்லூரியில் இயற்பியலில் இளங்கலைப் பட்டமும், மதுரைக் காமராஜர் பல்கலைக் கழகத்தில் தமிழில் முதுகலைப் பட்டமும் பெற்றிருக்கிறார்.  

## திரைப்படங்கள்
| ஆண்ட | திரைப்படம் | நடிகர்கள் | குறிப்பு |  |
| --- | --- | --- | --- | --- |
| 2001 | *ஆனந்தம்* | மம்மூட்டி, முரளி, அப்பாஸ், தேவயானி, ரம்பா, சினேகா | உரையாடல் |  |
| 2003 | *தித்திக்குதே* | ஜீவா, சிறீதேவி விஜயகுமார், சுருத்திகா | இயக்குநர் |  |
| 2010 | *பையா* | கார்த்திக் சிவகுமார், தமன்னா, மிலின்ட் சோமன் | உரையாடல் |  |
| 2012 | *வேட்டை* | மாதவன், ஆர்யா, சமீரா ரெட்டி, அமலா பால் | உரையாடல் | } |
திரைப்படங்கள் பட்டியல் கலைஞரால்  

## பாடல்கள்
| தித்திக்குதே | நேரம் | வித்யா சாகர்r |  |
| --- | --- | --- | --- |
| மன்னவனே மன்னவனே | 4:49 | சவன் |  |
| சில்லென்ற தீப்பொறியொன்று | 5:21 | சவன் |  |
| Iraq Yutham | 4:58 | சவன் |  |
| ஒரு நிமிடம்மா | 5:27 | சவன் | } |
# டாடாயியம்


சில் டிரிசுத்தான் சாராவினால் வெளியிடப்பட்ட "டாடா" வெளியீட்டின் முதல் பதிப்பின் அட்டை]]  
**டாடாயியம்** என்பது 20 ஆம் நூற்றாண்டின் முற்பகுதியில் ஐரோப்பாவில் தோற்றம் பெற்ற ஒரு கலை இயக்கம். பலர் டாடாயியம் 1916ல் சுவிட்சர்லாந்தில் உள்ள சூரிச்சில் தொடங்கியது என்கின்றனர். அங்கிருந்து இவ்வியக்கம் செருமனிக்குப் பரவியது. ஆனால், நியூயார்க் டாடாயியத்தின் உச்சம் 1915 ஆம் ஆண்டுக்கு முற்பட்டது என்ற கருத்தும் உண்டு. இவ்வியக்கம் முதன்மையாக காட்சிக்கலைகள், இலக்கியம், கவிதை, கலை அறிக்கைகள், கலைக் கோட்பாடு, நாடகம், வரைகலை வடிவமைப்பு என்பவற்றோடு தொடர்புடையது. இவ்வியக்கம், தனது போர் எதிர்ப்புக் கொள்கைகளை அக்காலத்தில் நடைமுறையில் இருந்த கலைக்கான நியமங்களை மறுதலிப்பதன் மூலம் முன்னெடுத்தது. டாடாயியம் போர் எதிப்புக்கொள்கைகளைக் கடைப்பிடித்ததோடு பூர்சுவாக்களுக்கு எதிரானதாகவும் இருந்தது. அத்துடன், தீவிர இடதுசாரிகளுடன் அரசியல் தொடர்புகளையும் கொண்டிருந்தது.  

இந்த இயக்கம் முக்கியமாக, பொதுக் கூடல்கள், ஆர்ப்பாட்டங்கள், கலை இலக்கிய ஆய்விதழ்களை வெளியிடல் போன்றவற்றோடு கலை, அரசியல், பண்பாடு போன்ற பல தலைப்புக்களில் பல்வேறு ஊடகங்களில் கலந்துரையாடுதல் போன்ற நடவடிக்கைகளிலும் ஈடுபட்டிருந்தது. இவ்வியக்கத்தின் முக்கியமானவர்களுள் இயூகோ பால், எம்மி என்னிங்சு, ஆன்சு ஆர்ப், ராவோல் அவுசுமன், கன்னா கோச், யொகான்னசு பாதெர், திருசுத்தான் சாரா, பிரான்சிசு பிக்காபியா, ரிச்சார்ட் இயுவெல்சென்பெக், சார்ச் குரொசு, யோன் ஆர்ட்பீல்ட், மார்செல் டுச்சாம்ப், பீட்ரிசு வூட், குர்ட் சுவிட்டர்சு, ஆன்சு ரிச்சர் என்பவர்களும் அடங்குவர்.
# பசிலெயசு

அமர்ந்திருப்பதை காட்டுகிறது. கிரேக்க மொழியில் ΒΑΣΙΛΕΩΣ ΑΝΤΙΟΧΟΥ (மன்னர் ஆன்டியோசுசினுடையது) எனப் பொறிக்கப்பட்டுள்ளது.]]  
**பசிலெயசு** (*Basileus*, <small>,</small> பன்மை , *basileis*/*பசிலெயிசு*) என்ற கிரேக்கச் சொல் வரலாற்றில் பல்வேறு மன்னர்களுக்கான பட்டமாக இருந்துள்ளது. ஆங்கிலத்தில் இது பைசாந்தியப் பேரரசர்கள் பயன்படுத்திய பட்டமாக அறியப்பட்டாலும் வரலாற்றில் இது பண்டைக் கிரேக்கத்தில் இறைமையும் அதிகாரமும் உள்ள நபர்களுக்கு பயன்படுத்தப்பட்டுள்ளது; தற்கால கிரேக்க மன்னர்களுக்கும் இப்பட்டம் இருந்துள்ளது.  

இதன் பெண்பாற் பெயராக பசிலிசா, பசிலெயா, பசிலெசு மற்றும் வழக்கொழிந்த பசிலின்னா என்பன உள்ளன.
# பொன்னம்பலம்

**பொன்னம்பலம்** என்ற பெயரில் உள்ள கட்டுரைகள்:  

## இந்தியா
- வை. பொன்னம்பலம், புலவர்
- பொன்னம்பலம், நடிகர்

## இலங்கை
- ந. ச. பொன்னம்பல பிள்ளை, புலவர்
- சி. பொன்னம்பலம், அரசியல்வாதி
- ஜி. ஜி. பொன்னம்பலம், அரசியல்வாதி
- குமார் பொன்னம்பலம், அரசியல்வாதி
- கஜேந்திரகுமார் பொன்னம்பலம், அரசியல்வாதி
- வ. பொன்னம்பலம், அரசியல்வாதி
- மு. பொன்னம்பலம், எழுத்தாளர்
- சேர் பொன்னம்பலம் இராமநாதன், அரசியல்வாதி, சமூகத் தொண்டர்
- சேர் பொன்னம்பலம் அருணாசலம், அரசியல்வாதி
- பொன்னம்பலம் நாகலிங்கம், அரசியல்வாதி
- பொன்னம்பலம் குமாரசுவாமி, அரசியல்வாதி
# யாழ்ப்பாணம் சர்வதேச விமான நிலையம்


**யாழ்ப்பாணம் சர்வதேச விமான நிலையம்** (*Jaffna International Airport*, இலங்கையின் யாழ்ப்பாண மாவட்டத்தில் பலாலி என்னும் இடத்தில் உள்ள படைத்துறை வானூர்தித் தளமும், பன்னாட்டு வானூர்தி நிலையமும் ஆகும். யாழ்ப்பாண நகரில் இருந்து 16 கி.மீ. (9.9 மைல்) வடக்கே அமைந்துள்ள இவ்வானூர்தி நிலையம், **பலாலி விமான நிலையம்** (*Palaly Airport*) அல்லது **பலாலி விமானப் படைத்தளம்** (*SLAF Palaly*) எனவும் அழைக்கப்படுகிறது. இரண்டாம் உலகப் போரின் போது பிரித்தானிய வான் படையின் பயன்பாட்டுக்காக நிர்மாணிக்கப்பட்டு, பின்னர் நாட்டின் இரண்டாவது பன்னாட்டு வானூர்தி நிலையமாகப் பயன்படுத்தப்பட்டு வந்தது. பின்னர் இலங்கை வான்படை இதனைக் கையகப்படுத்தியது.  

## வரலாறு
இரண்டாம் உலகப் போரின் போது பிரித்தானிய வான் படை இலங்கையின் காங்கேசன்துறைக்கு அருகில் பலாலியில் வான்வெளிக்களம் ஒன்றை அமைத்தது. போரின் போது இத்தளத்தில் பிரித்தானியாவின் வான்படையணிகளும் (இல. 160, இல. 203, இல. 292, இல. 354) வான்-கடல் மீட்பு அணிகளும் இங்கு நிலை கொண்டிருந்தன. போரின் முடிவை அடுத்து இவ்வான்வெளிக்களம் பிரித்தானியரால் கைவிடப்பட்டதை அடுத்து, இலங்கையின் குடிமை வான்போக்குவரத்துத் திணைக்களம் இதனைக் கையேற்றது. இலங்கை விடுதலை அடைந்த பின்னர் இவ்வானூர்தி நிலையத்தூடாக தென்னிந்திய நகரங்களுக்கும், கொழும்புக்கும் சேவைகள் இடம்பெற்றன. ஈழப்போர் ஆரம்பித்ததை அடுத்து பயணிகள் சேவை மட்டுப்படுத்தப்பட்டது. 1990 முதல் 1995 வரை வலிகாமம் பகுதியில் அரசுக் கட்டுப்பாட்டில் இருந்த ஒரே இடம் இந்த உயர் பாதுகாப்பு வலயம் மட்டுமே. 1995 இல் வலிகாமம் இராணுவத்தினரால் கைப்பற்றப்பட்டதை அடுத்து, பயணிகள் போக்குவரத்து அனுமதிக்கப்பட்டது. 1996 இல் லயன் ஏர் தனியார் நிறுவனம் கொழும்புக்கு போக்குவரத்து சேவையை ஆரம்பித்தது. 1998 மார்ச் மாதத்தில் மொனாரா ஏர்லைன்சு நிறுவனம் தனது சேவையை ஆரம்பித்தது. இச்சேவை இராணுவத் தேவைகளுக்காகப் பயன்படுத்தப்படுவதாகக் கூறி விடுதலைப் புலிகள் அச்சுறுத்தியதை அடுத்து இச்சேவை 1998 செப்டம்பர் 16 இல் நிறுத்தப்பட்டது. 1998 செப்டம்பர் 29 ஆம் நாள் இரத்மலானையை நோக்கி பகல் 1:48 மணிக்குப் புறப்பட்ட பயணிகள் வானூர்தி லயன்ஏர் 602, 2.10 மணியளவில் காணாமல் போனது. மன்னாருக்கு 15கி.மீ. வடக்கே இரணைமடு என்ற இடத்தில் இது கடலில் மூழ்கியதாக உள்ளூர் மக்கள் தெரிவித்தனர். அதில் பயணம் செய்த அனைத்து 55 பேரும் கொல்லப்பட்டனர். இவ்வானூர்தியை விடுதலைப் புலிகளே சுட்டு வீழ்த்தியதாகக் குற்றம் சாட்டப்பட்டது.  

2002 ஆம் ஆண்டில் நோர்வே அரசின் ஆதரவுடனான போர் நிறுத்தம் ஏற்பட்டதை அடுத்து பயணிகள் சேவைகள் மீண்டும் ஆரம்பித்தன. 2013 சனவரி 4 இல் புதிய பயணிகள் ஏறுதுறை நிறுவப்பட்டது.  

## வானூர்தி நிறுவனங்களும் சேரிடங்களும்
### பயணிகள் வானூர்திகள்

### சரக்கு
# யவனதேசம்


**யவனதேசம் ** மகாராட்டிரதேசத்திற்கு தென்கிழக்கிலும், குளிந்த்தேசத்திற்கு வடக்கிலும், ஆந்திரதேசத்திற்கு மேற்கிலும் **கோதாவரிநதியின்** தெற்குபாக பூமியில் கிழக்கு மேற்காக நீண்டு, அகன்று பரவி இருந்த தேசம்.  

## இருப்பிடம்
ஆந்திரதேசம் போலவே இத்தேசத்தின் பூமி பாதி நல்ல பூமியாகவும், பாதி பூமி காடுகளும், மேடு, பள்ளங்கள் இல்லாமல் சம்மாகவே இருக்கும். இந்த தேசத்தில் பருவ மழை பெய்து கொண்டே இருக்கும்.  

## மலை, காடு, விலங்குகள்
இந்த தேசத்தின் மேற்கில் **சூர்யமுகமலையும்**, அதன் மலைத் தொடர்களும், சிறு, சிறு குன்றுகளும், சிறு, சிறு காடுகளும் செழிப்பான நல்ல பூமியும் இருக்கும். இத்தேசத்தில் புன்செய் பயிர்களே அதிகமிருக்கும்.  

## நதிகள்
யவனதேசத்தின்வடபாகம் முழுவதும் **கோதாவரிநதியும்**யவனதேசத்தின் தெற்குபாகத்தில் **மால்யவான்** மலையிலிருந்து கிழக்கு நோக்கி ஓடிவரும் **பம்பா நதி**,**பீமநதி**, **கிருட்டிணாநதி**,**துங்கபத்ராநதி** ஆகியன யவனதேசத்தை செழிக்க வைக்கின்றது.  

## சிறப்பு
இந்த யவனதேசத்தைப் போன்றே, கோசலம், சூரசேநம், வங்கம், சோழம் ஆகிய தேசங்களும் புராதன இந்தியாவில் நீர்வளம், நிலவளம் பொருந்தியது.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு
# மகாராட்டிரதேசம்


**மகாராட்டிரதேசம் ** கொங்கணதேசம் முதல் மேற்கு கடற்கரை ஓரமாக **கோகர்ணம்** வரையிலும், யவனதேசத்திற்கு மேற்கிலும், தண்டகாரண்யம்,பஞ்சவடி, இவைகளின் தென்மேற்கிலும் பரவி நடுவில் சதுரமான பூமியாய் இருந்த தேசம்.  

## இருப்பிடம்
ஆந்திரதேசம் போலவே இத்தேசத்தின் பூமி பாதி நல்ல பூமியாகவும், பாதி பூமி மண்ணும், கல்லும், மணலும், மேடு, பள்ளங்கள் இல்லாமல் சம்மாகவே இருக்கும். இந்த தேசத்தில் வருடத்தில் 8 மாதம் மழை பெய்து கொண்டே இருக்கும்.  

## மலை, காடு, விலங்குகள்
இந்த தேசத்தின் வடக்கில் பஞ்சவடியும்**ருசுயமுகமலையும்**, **மால்யவான் மலையும்** அதன் மலைத் தொடர்களும், சிறு, சிறு குன்றுகளும், சிறு, சிறு காடுகளும் செழிப்பான நல்ல பூமியும் இருக்கும். இத்தேசத்தில் புன்செய் பயிர்களே அதிகமிருக்கும்.  

## நதிகள்
மகாராட்டிரதேசத்தின்வடபாகம் முழுவதும் யவனதேசத்தின் தெற்குபாகத்தில் **மால்யவான்** மலையிலிருந்து கிழக்கு நோக்கி ஓடிவரும் **துங்கவேணா நதி** மகாராட்டிரதேசத்தை செழிக்க வைக்கின்றது.  

## சிறப்பு
இந்த மகாராட்டிரதேசத்தில் பஞ்சவடி, கிஷ்கிந்தை, மகாபரபுரம், மகாபலேசுவரம், பரதிஷ்டானம் போன்ற நகரங்கள் இராமாயண காலத்தில் சிறப்புற்று இருந்தன.  

## கருவி நூல்
- புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

## சான்றடைவு